[{"text_idx": "#000000", "text": "Ameerika indie-kino esivendade, Joel ja Ethan Coeni su\u0308simusta huumoriga palistatud \u201cFargo\u201d ei vaja ehk pikemat sissejuhatust, ku\u0308ll aga oleks aeg teha meisterlikule teosele kummardus ja anda talle vo\u0303imalus suurel kinoekraanil. Geniaalselt mitut Hollywoodi z\u030canri miksiv u\u0308limalt vaimukas ja kuratlikult nutika su\u0308z\u030ceega \u201cFargo\u201d kinnistas lavastaja- ja produtsendipaari, vennad Coenid, USA autorirez\u030cisso\u0308o\u0308ride nimistu etteotsa ja sellest peale on nende ka\u0308e alt vaid puhast kulda tulnud."}, {"text_idx": "#000006", "text": "2017. aasta Triigi Filharmoonia algupa\u0308rand tuleb Jarek Kasarilt ja Olavi Ruitlaselt. Triigi Filharmoonias leiab viiel korral aset nu\u0308u\u0308disaegseks keeratud kuplee. See on teatraalne ja elegantne, praegu veidi tolmunud z\u030canr. Seda pole viljeletud, kuna kapriisse, ainult pealtna\u0308ha lihtsa z\u030canri jaoks vajalikul tasemel tekstikirjutajaid, nagu endisaegsed kupleetipud Olaf Kopvillem ja Juhan Viiding, pole kusagilt vo\u0303tta. Nu\u0308u\u0308d saab see paigalseis lo\u0303puks la\u0308bi. Valmimas on pooleteise tunni jagu ta\u0308iesti po\u0308o\u0308rast ja va\u0308rsket kraami. Iga nalja taga vo\u0303ib oodata veidi mo\u0303ruvo\u0303itu pilli, teemad ja satiir on ta\u0308napa\u0308evased ning elulised, viited, vihjed ja nii mo\u0303nedki tu\u0308u\u0308bid, kellest lauludes eri po\u0303hjustel juttu tuleb, on siira eestlasliku kahjuro\u0303o\u0303muga a\u0308ratuntavad."}, {"text_idx": "#000013", "text": "Kino So\u0303prus ja Tartu Elektriteater korraldavad 19. augustil 2017 Ja\u0308rva-Jaanis filmilindifestivali, millega avaldatakse austust aegumatule kinokunstile. Filmilindifestivali programmi keskmes on unena\u0308olised filmid ja seisundimuusika viljelejad. Festivalil jagub lisaks kinokunsti ja esinejate nautimisele palju muudki tegevust. Lapsed saavad osaleda animatsiooni to\u0308o\u0308toas ja viktoriinis, ma\u0308ngida lauama\u0308nge ning orienteeruda vanade so\u0303idukite keskel seiklusma\u0308ngus."}]